Guguwar Haiyan ta haddasa mummunar ɓarnar a Philippine da Somaliya | Zamantakewa | DW | 14.11.2013
Kusan mutane dubu 2500 suka rasa rayukansu a Philippine yayin da wasu 300 suka mutu a yankin Puntland na Somaliya a sakamakon kaɗawar guguwar Haiyan da ta ratsa yankuna daban-daban.
Tun a makon jiya ne mahaukaciyar guguwar nan da ake kira da sunnan Haiyan haɗe da iska mai ƙarfin gaske da ruwan sama kamar da bakin ƙwarya ta afka wa wasu yankunan da ke a gaɓar tekun Philipine,inda ta yi kaca-kaca da gidaje tare da tsinke layukan tarho da na wutar lantarki. Guguwar dai ta fi ɓarna a Tacloban inda dubban jama'a suke cikin wani mawuyacin hali. Sannan kuma guguwar ta bazu har yazuwa Somaliya inda a can ma ta yi mummunar ɓarna. Saboda haka ne muka yi muku tanadin rahotannin waɗanda ke a ƙasa jere.
Iska mai karfi hade da ruwan sama ta kada a yankin Puntland na Somaliya. Gwamnati na fargabar cewa mutane 300 sun rasa rayukansu. Sai dai kasashen duniya na jan kafa wajen aikawa da taimako. (13.11.2013)
Bala'in iska mai ƙarfi wanda aka dangata da samun asali bisa sauyin yanayi, ya yi mummunar ɓarna a ƙasar Phillipines abinda kuma ya jawo mahawara tsakanin masana (12.11.2013)
Mahukuntan Phillippine sun fara ƙoƙarin kawo sauƙi ga waɗanda mahaukaciyar guguwar Haiyan ta afka musu a ƙasar duk da cewa suna fiskantar ƙalubale na kai tallafi ga waɗanda abin ya fi shafa (11.11.2013)
Rahoto kan aikin agaji a Philippine
Rahoto a kan Haiyan a Somaliya
Muhimman kalmomi Philippine
Permalink https://p.dw.com/p/1AHfd